**Učebné osnovy – všeobecná časť**

**Predmet: *Maďarský jazyk a literatúra***

**Ročník: ôsmy**

**Rozsah vyučovacej hodiny: 5 hodín týždenne/ 165 hodín ročne**

**1. Charakteristika predmetu**

Vyučovací predmet maďarský jazyk a literatúra má v podsystéme národnostného školského vzdelávania Slovenskej republiky centrálne postavenie. Maďarčina je na Slovensku menšinovým jazykom. Pre príslušníkov maďarskej národnosti je hlavným komunikačným prostriedkom zároveň významným symbolom národnej identity ako aj kultúry. Maďarský jazyk a literatúra ako vyučovací jazyk v Štátnom vzdelávacom programe patrí do vzdelávacej oblasti: Jazyk a komunikácia.

Hlavným cieľom vyučovania je rozvíjanie komunikačných schopností žiakov. Je potrebné chápať jazyka ako nástroja myslenia a komunikácie medzi ľuďmi, čo by sa vo vyučovaní jazyka malo premietnuť do zámerného preferovania rozvoja komunikačných kompetencií, ktoré budú istým teoretickým i praktickým východiskom ich ďalšieho rozvíjania v ostatných vyučovacích predmetoch s ohľadom na ich špecifické potreby.

Najväčší akcent sa kladie na vlastnú tvorbu jazykových prejavov, prácu s informáciami, čitateľskú gramotnosť, schopnosť argumentovať a pod.

Primárnym v literárnej výchove sa stáva rozvoj schopnosti žiaka poznávať svet a zmocňovať sa ho esteticko-umeleckými prostriedkami a úsilie odstrániť z vedomia žiaka presvedčenie jedinečnosti a nenahraditeľnosti kognitívneho prístupu k svetu a smerovanie k pochopeniu špecifík, ktoré v poznávacom procese predstavuje estetické osvojovanie reality. Obsahové osnovanie predmetu smeruje k rozvíjaniu čitateľských kompetencií, resp. súboru vedomostí, zručností, hodnôt a postojov zameraných na príjem umeleckého textu, jeho analýzu, interpretáciu a hodnotenie. Najdôležitejším prvkom v tejto koncepcii literárnej výchovy je sústredenie dôrazu na čítanie ako všestranné osvojovanie umeleckého textu. Cieľom sa stáva rozvoj čitateľských schopností, ktoré ďaleko presahujú aspekt technického zvládnutia čítaného textu a smerujú k prijatiu jeho obsahu.

Dobré zvládnutie jazykového učiva a najmä komunikatívnych kompetencií vytvára predpoklad na rozvinutie schopnosti úspešne sa uplatniť na trhu práce a v súkromnom živote. Jazyk sa chápe ako znak národnej a individuálnej identity, ako prostriedok komunikácie a profesionálnej realizácie a prostriedok na vyjadrovanie citov a pocitov.

**2. Výchovné a vzdelávacie stratégie**

*Poznávacie a rečové kompetencie*

Verejná prezentácia textu, verejný prejav

1) Pri ústnom prejave dodržiavať správne dýchanie, artikuláciu, spisovnú výslovnosť a správne uplatňovať suprasegmentálne javy.

2) Pri ústnom prejave primerane uplatňovať mimojazykové prostriedky.

3) Reprodukovať umelecký aj vecný text (doslovne, podrobne, stručne).

*Pamäťové, klasifikačné a aplikačné zručnosti*

1) Zapamätať si potrebné fakty a definície a vedieť demonštrovať ich znalosť.

2) Vysvetliť podstatu osvojených javov a vzťahov medzi nimi.

3) Na základe indukcie a zovšeobecnenia odvodiť charakteristiky (definície) nových javov.

4) Usporiadať známe javy do tried a systémov.

5) Aplikovať jazykovedné vedomosti na vecné a umelecké texty.

6) Pri písomnom prejave aplikovať pravopisnú normu.

*Analytické a syntetické zručnosti*

1) Uskutočniť jazykovú analýzu textu a vytvárať jazykový systém.

2) Odlíšiť medzi sebou umelecký a vecný text.

3) Odlíšiť medzi sebou texty z hľadiska jazykového štýlu, slohových postupov a slohových útvarov/žánrov.

*Tvorivé zručnosti*

1) Vytvoriť vlastný text na základe dodržiavania stanoveného slohového útvaru/žánru, slohového postupu, jazykového štýlu.

2) Ústne prezentovať vlastný text.

3) Napísať krátky príbeh (vlastný zážitok alebo vymyslený príbeh).

4) Dokončiť rozprávanie alebo neukončené prozaické dielo.

5) Zdramatizovať kratší prozaický alebo básnický text.

*Informačné zručnosti*

1) Používať jazykové príručky a slovníky, korigovať podľa nich vlastné texty.

2) Vyhľadávať, spracúvať a používať informácie z literárnych prameňov a internetu.

*Komunikačné zručnosti*

1) Adekvátne komunikovať s prihliadnutím na komunikačnú situáciu.

2) Vyjadrovať sa neverbálne a chápať neverbálnu komunikáciu.

3) Verejne prezentovať a obhájiť vlastný názor.

**3. Obsahový štandard**

**Jazyková komunikácia**

**Významová, tvarová, skladobná rovina, pravopis, sloh**

1. Súvetia

Jednoduché súvetie – podraďovacie, priraďovacie Zložené súvetia

1. Podraďovacie súvetia – hlavná veta, vedľajšia veta, obsahové a štrukturálne súvislosti vo vetách.

Hlavná veta – odkazovací deiktický výraz Vedľajšia veta – spojka

Podraďovacie súvetie s vedľajšou vetou:

* + podmetovou
	+ predmetovou
	+ príslovkovou (miestna, časová, spôsobová, príčinná, účelová)
	+ prívlastkovou
	+ prísudkovou, vetnozákladovou
1. Priraďovacie súvetia – rovnocenné vety, obsahovo-logické súvislosti vo vetách, spojky Druhy priraďovacích súvetí:
	* zlučovacie
	* odporovacie
	* vylučovacie
	* vysvetľovacie
	* dôsledkové
2. Zložené súvetia – vzájomné vzťahy viet, grafické znázornenie
3. Priama reč – uvádzacia veta, priama reč
4. Pravopis

Interpunkcia v zložených vetách a v zložených súvetiach. Grafická úprava priamej reči.

**Komunikácia a sloh**

Referát – ústny, písomný Úvaha

Kritika

Diskusia

Projekt

Čítanie s porozumením – práca s textom

**Literatúra**

**Realistická literatúra**

Vznik realistického románu a novely

Mikszáth Kálmán – krátky životopis a analýza niektorých diel. Diela na analýzu:

* novely: *A* *néhai bárány, A bágyi csoda*
* romány: Szent Péter esernyője, *Beszterce ostroma* (úryvky).

**Literárna moderna - *maďarská literatúra v* *druhej polovici 19. storočia a začiatku 20.* *storočia až do konca II. svetovej vojny***

Naturalizmus, symbolizmus, impresionizmus. Nové umelecké smery koncom 19. storočia a na začiatku 20. storočia.

Úloha a význam časopisu *Nyugat.*

Ady Endre – symbolizmus a jeho básnická revolúcia. Krátky životopis a analýza nasledovných básní: *Góg és Magóg fia vagyok én..., A föl-földobott kő, Nekünk Mohács kell,* *Fölszállott a páva, A magyar Ugaron, Páris az én Bakonyom, Lédával a bálban, Őrizem a szemed, Hiszek hitetlenül Istenben.*

Realistický a naturalistický román a novela

Móricz Zsigmond – realistické zobrazenie sedliaka a života na dedine. Krátky životopis. Diela na analýzu:

* novely: *Tragédia*
* romány: *Pillangó, Rózsa Sándor a lovát ugratja* (úryvky).

Impresionistická lyrika

Juhász Gyula – jeho život a tvorba. Impresionistický svet farieb jeho básní. Básne na analýzu: *Magyar táj, magyar ecsettel, Anna örök, Milyen volt... .*

Babits Mihály – poet doctus , jeho život a tvorba.

Básne na analýzu: *Messze...messze...., Új leoninusok, Szerelmes vers, Jónás könyve.*

Kosztolányi Dezső – život a tvorba. Impresionistický svet jeho básní. Moderné zobrazovanie vnútorného sveta človeka v jeho epike.

* básne*: Üllői-úti fák, Akarsz-e játszani, Szegény kisgyermek panasza,*
* esej: Nyelv és lélek(úryvok)
* román: *Pacsirta* (úryvok).

Tóth Árpád – jeho život a samota.

Básne na analýzu: *Esti sugárkoszorú, Lélektől lélekig, Jó éjszakát*!

Prozaici časopisu *Nyugat*

Krúdy Gyula – jeho život a tvorba. Moderná kompozícia novely.

Novely na analýzu: *Missis Kittie és Fekete bőrű komornája, Régi magyar író ebédje*

Karinthy Frigyes – jeho život a tvorba. Literárne karikatúry, humor v jeho dielach.

Novely na analýzu: *Találkozás egy fiatalemberrel, Tanár úr, kérem… .*

Expresionistická lyrika a nadrealizmus

József Attila – curriculum vitae, jeho život a tvorba.

Básne na analýzu: *Tiszta szívvel, Mikor az uccán átment a* *kedves, Ars poetica,* *Születésnapomra, Flóra, Mama, Óda -* 3. cyklus

Literatúra počas II. svetovej vojny

Radnóti Miklós – život a tvorba počas II. svetovej vojny. Diela na analýzu:

* epika: *Naptár,* *Ikrek hava* (úryvky)
* lyrika:*, Levél a* *hitveshez, Razglednica, Hetedik ecloga, Nem tudhatom* (úryvok).

**4. Kľúčové pojmy**

**Jazyková komunikácia Zvuková rovina jazyka a pravopis:**

Interpunkcia v súvetiach a v zložených súvetiach Vzťažné zámená

Priama reč

Spojky

**Tvarová/morfologická rovina**

Vetné členy – opakovanie Syntagmy

Spojky

**Syntaktická /skladobná rovina**

Súvetie Priama reč

Štruktúra zložených viet

*Podraďovacie súvetie* hlavná veta, vedľajšia veta

druhy vedľajších viet: podmetové, predmetové, príslovkové *(miesta, času, spôsobu, príčiny,* *účelu*), prívlastkové, prísudkové, vetnozákladové

*Priraďovacie súvetie* hlavné vety

druhy súvetí: (*zlučovacie, odporovacie, vylučovacie, vysvetľovacie, dôsledkové*) *Zložené súvetie*

**Komunikácia a sloh**

Diskusia

Úvaha

Kritika

Referát

Projekt

**Literatúra**

**Všeobecné pojmy** realizmus naturalizmus symbolizmus avantgarda impresionizmus humor

**Literárne žánre a druhy**

*Lyrika* symbolistické básne

impresionistické básne epistola

*Epika*

realistický román naturalistický román naturalistická novela moderný román groteska

**Štylizácia textu** metafora metonymia prirovnanie literárne prívlastky aliterácia

básnická otázka

**Štruktúra diela** kompozícia románu kompozícia novely

**Metrika** západoeurópsky verš voľný verš

**5. Výkonový štandard**

**Jazyková komunikácia**

Poznať typy syntagmy.

Vedieť rozlíšiť podraďovacie súvetie od priraďovacieho súvetia. Ovládať hlavné charakteristické črty podraďovacích súvetí.

Ovládať rozbor podraďovacích súvetí: nájsť hlavnú vetu a vedľajšiu vetu. Rozoznať odkazovací deiktický výraz a spojky.

Rozoznať typy podraďovacích súvetí: podmetové, predmetové, príslovkové *(miesta, času,* *spôsobu, príčiny, účelu*), prívlastkové, prísudkové , vetnozákladové.

Správne používať spojky: kto, čo, ktorý, v podraďovacích súvetiach. Ovládať hlavné charakteristické črty priraďovacích súvetí.

Ovládať rozbor priraďovacích súvetí.

Rozoznať typy priraďovacích súvetí: zlučovacie, odporovacie, vylučovacie, vysvetľovacie, dôsledkové.

Vedieť graficky zobraziť štruktúru: podraďovacieho, priraďovacieho súvetia a zloženého súvetia.

Ovládať pravopis a grafickú úpravu priamej reči. Rozoznať uvádzaciu vetu a priamu reč.

Správne používať interpunkčné znamienka: v podraďovacích súvetiach, v priraďovacích súvetiach a v zložených súvetiach.

**Komunikácia a sloh**

Vyjadrovať sa zrozumiteľne.

Rešpektovať základné komunikačné pravidlá. Zostaviť písomný a ústny referát.

Vedieť napísať úvahu. Spoznať kritiku.

Diskusia – dokázať presvedčivo argumentovať. Vedieť používať najvýznamnejšie verbálne a neverbálne prostriedky argumentovania.

Pripraviť prezentáciu a ústne ju predniesť pred spolužiakmi. Čítať s porozumením rôzne druhy vecných textov.

**Literatúra**

Čítať s porozumením rôzne druhy literárnych textov. Vedieť reprodukovať čitateľský zážitok vlastnými slovami.

Charakterizovať literárne postavy. Určiť hlavné a vedľajšie postavy diel. Vytvoriť si vlastný názor postavám a situáciám v literárnych dielach.

Po prečítaní textu vedieť určiť žáner textu na základe literárnoteoretických poznatkov: *symbolistická a impresionistická báseň, naturalistická novela, moderný román.*

Literárny text chápať ako autorskú výpoveď o svete.

Abstrahovať a sformulovať ideu lyrických básní. Interpretovať vlastné hodnotenie básní. Poznať charakteristické črty symbolistických básní.

Interpretovať najznámejších symbolov symbolistickej poézie. Poznať charakteristické črty impresionistických básní. Poznať charakteristické črty expresionistických básní.

Poznať najpodstatnejšie výrazové prostriedky expresionistickej lyriky.

Zručne aplikovať vedomosti z metriky: *refrén, rým , západoeurópsky verš.*

Vedieť nájsť v prečítanom diele: *prirovnanie, metaforu, metonymiu, básnickú otázku,* *aliterácie, literárny prívlastok.*

Dokázať porovnávať literárne texty.

Vedieť analyzovať literárne texty po štylistickej a kompozičnej stránke. Zostaviť stručnú dejovú osnovu prečítaných diel alebo úryvkov.

**6. Hodnotenie**

Prospech žiaka sa klasifikuje. Pri hodnotení a klasifikácii výsledkov žiakov sa bude postupovať podľa Metodických pokynov na hodnotenie žiakov základných škôl č. 22/2011.

Prospech sa bude klasifikovať známkou výborný – nedostatočný.

Hodnotenie žiakov bude založené na kritériách v každom vzdelávacom výstupe. Cieľom hodnotenia je poskytnúť žiakovi a jeho rodičom spätnú väzbu o tom, ako žiak zvládol dané učivo, v čom má nedostatky a aké pokroky naopak dosiahol. Súčasťou hodnotenia je tiež povzbudenie do ďalšej práce.

Formy hodnotenia:

• ústna forma,

• hodnotenie známkou,

• zohľadnenie aktivity,

• hodnotenie bodovaním,

• hodnotenie písomným testovaním.

Klasifikácia písomných a didaktických testov:

|  |  |
| --- | --- |
| Percentá | známka |
| 100% - 88%  | výborný |
| 87% - 75% | chválitebný |
| 74% - 50% | dobrý |
| 49% - 25% | dostatočný |
| 25% - 0 | nedostatočný |

Na klasifikáciu diktátov sa používa nasledovná stupnica hodnotenia:

|  |  |
| --- | --- |
| Počet chýb | Známka |
| 0 – 2  | výborný |
| 3 – 4 | chválitebný |
| 5 – 7 | dobrý |
| 8 – 10 | dostatočný |
| 11 - | nedostatočný |

**7. Učebné zdroje**

* Bolgár K.-Bukorné Danis E.: Magyar nyelv az lapiskola 8.osztálya számára, vyd. SPN, 2011
* Ádám Borbála: Magyar irodalom a 8.osztály számára, vyd.TERRA, 2011 Bratislava